Анатолій Васільевіч падкрэсліў, што асаблівая ўвага будзе надавацца менавіта тым дзецям, якія па тых ці іншых прычынах апынуліся ў складаных жыццёвых абставінах. На жаль, у нашай вобласці налічваецца больш за 2500 сірот, якія засталіся без апекі бацькоў. Але кожны год органы ўлады сумесна з зацікаўленымі структурамі і ведамствамі імкнуцца вырашаць гэтую праблему. Так, напрыклад, на Брэстчыне функцыянуе 45 дамоў сямейнага тыпу, у якіх знаходзіцца 305 дзяцей. Сёлета было ўведзена чатыры такія ўстановы. У наступным годзе з’явіцца яшчэ столькі ж дамоў сямейнага тыпу. А гэта значыць, што жыццё ў некаторых нашых маленькіх суайчыннікаў напоўніцца большай колькасцю шчаслівых імгненняў.